Kasvupindade  suurenemisele on kindlasti avaldanud mõju ka biodiisli kasutamise suurenemine Euroopas ja mujal maailmas. Rapsi kasvupinda oluliselt rohkem suurendada ei ole võimalik, sest teadurite ja praktikute kogemustele tuginedes soodustab rapsi kasvatamine samal põllul kahel järjestikusel aastal taimehaiguste, eriti valgemädaniku levikut. Näiteks taimede nakatumist valgemädanikku võib esineda samal kasvupinnal rapsi teisel kasvuaastal juba 75% ulatuses. Rapsi kasvatamine samal põllul on teadurite poolt soovitatav alles  viie või enama aasta möödudes.